Gorodiščes pilskalns
Gorodiščes pilskalns atrodas Latgalē, Krāslavas novada Indras pagasta Gorodiščes ciemā. Reģiona nozīmes kultūras piemineklis. Pilskalns atrodas apmēram 15 metrus augsta reljefa pacēluma dienvidaustrumu galā. Ovālā plakuma izmērs — 60 x 45 metri. Ziemeļrietumu pusē to no apkārtnes visticamāk nodalīja grāvis, pārējās nogāzes stāvas, kultūrslānis noarts. Datējums — agrais/vēlais dzelzs laikmets. Pilskalnu aprakstījis Ernests Brastiņš.